HymiöHymiö
Iloinen hymiöIloinen hymiö
Surullinen hymiöSurullinen hymiö
Vinkkaava hymiöVinkkaava hymiö
**Hymiö** on Scott Fahlmanin vuonna 1982 keksimäksi väitetty tapa lisätä tekstimuotoisen esityksen, kuten sähköpostin tai tekstiviestin, ilmaisuvoimaa. Tosiasiassa Reader’s Digest esitteli hymiöitä jo 1967. Scott Fahlmanin 19. syyskuuta 1982 lähettämä viesti on tiettävästi ensimmäinen kerta, kun :)-merkkiä käytettiin sähköpostissa.

Hymiö, esimerkiksi `:-)`, muodostuu normaaleista merkeistä ja se voidaan tulkita kääntämällä mielessään kuviota 90 astetta myötäpäivään. Tällöin merkkien voi mieltää esittävän naamaa silmineen, nenineen ja suineen; nenä eli viivamerkki tosin jää usein pois. Monet nykyiset keskusteluohjelmistot ovat ottaneet tavaksi korvata tekstipohjaiset hymiöt graafisilla, piirretyillä hymiöillä, jolloin ne myös ovat katselusuunnassa oikein päin. Hymiöt ovat yleisiä nuorisokulttuurissa esimerkiksi tekstiviesteissä tai pikaviestintäohjelmissa.

Yleisimpiä hymiöitä
-------------------

Hymiö.
Yleisimmin käytössä olevien perushymiöiden kuten `;} ,:), :(, ;), :P, xD ja :D` lisäksi muita vaakahymiöitä on lukuisia. Vaakatasossa esitettyjen hymiöiden lisäksi on olemassa myös hymiöiden kaltaisia, lyhyitä ASCII-kuvioita eli niin sanottua ASCII-taidetta.*selvennä* Välillä näitä yksirivisiä kutsutaan usein erheellisesti hymiöiksi, ehkäpä samankaltaisen käyttötavan johdosta.*lähde?*

Hymiöitä voidaan tehdä pystytasossa. Edellisistä poiketen pystyhymiöt ovat oikein päin eli pystyssä, joten niiden katseleminen ei vaadi juurikaan mielikuvitusta. Pystyhymiöitä sanotaan myös *japanilaisiksi hymiöiksi* tai *animehymiöiksi* — joko siksi, että ne muistuttavat isosilmäisiä japanilaisia animaatiohahmoja, tai koska ne on mahdollisesti keksitty Japanissa. Japanissa käytetään myös sellaisia hymiöitä, joiden tekemiseen vaaditaan japanilaisia kanamerkkejä, esimerkiksi `^ワ^` (iso hymy).

Pystyhymiöitä ovat muiden muassa `o_O` tai `o.O` (tuijotus), `^^` tai `^_^` (hymy tai onnellinen) ja `-.-` (tylsistynyt tai vaivaantunut).

*Katso myös: Kaomoji*

Kulttuurierot
-------------

Kulttuurierojen on havaittu vaikuttavan hymiöiden käyttöön. Esimerkiksi Itä-Aasiassa iloiselle ilmeelle käytetään tyypillisesti merkintää `^.^`, kun taas länsimaissa `:)` on tavallisempi. Surullista ilmettä itäaasialaiset kuvaavat hymiöllä `;_;`. Erot liittyvät siihen, että itäaasialaiset kohdistavat tunteita tulkitessaan huomionsa pääasiassa silmiin, kun taas länsimaalaiset ottavat suun ja silmien seudun tasapuolisemmin huomioon.

Unicode-hymiöt
--------------

Unicode-merkkijärjestelmä sisältää muutamia valmiita hymiöitä.

| Merkki | Koodi | Kuvaus |
| --- | --- | --- |
| ☹ | U+2639 | Valkoinen surullinen naama |
| ☺ | U+263A | Valkoinen hymyilevä naama |
| ☻ | U+263B | Musta hymyilevä naama |

Katso myös
----------

* Emoji

Lähteet
-------

1. ↑  Business Week Online, April 23, 2001
2. ↑  Scott Fahlman's Smiley Lore page, containing his version of the history, accessed Sept. 19, 2007
3. ↑  smiley turns 25 *web.archive.org*. Viitattu 20.09.2007. (englanniksi)
4. ↑
5. ↑  Kasvonilmeiden tunnistamisessa on sittenkin kulttuurisia eroja *Yle.fi*.  14.8.2009. YLE Tiede. Viitattu 15.8.2009.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **hymiö**.
* Tavalliset hymiöt
* Sivulla kerrotaan hymiöiden historiasta, ja siellä on mm. linkki alkuperäiseen viestiketjuun, jossa Scott Fahlman esittelee keksintönsä
* Hymiö ei olekaan tavaramerkki (Kauppalehti.fi 13.8.2012)